Einen kargen wilent des bevilte· dc ein man sich milte
Einen kargen wilent des bevilte· dc ein man sich milte·
vnd eren vnderwant·
des kerte er zewalde· zeinem schacher balde·
den bat er dc er den milten slvͤge·
do sprach er solt er den man verhowen· so wolt er beschowen·
sinen lon zehant·
des bot der vnholde· drú pfunt im zesolde·
wand er fúnfe in sinem sekel truͤge·
do sprach der schacher so morde ich durh fúnfe lieber argen schalc·
danne ich vmbe drú den milten sere· din blv̊t ich verrere·
wan ich dinen balc·
hie zetode snide· swer den fromen nide·
den geschehe alsam das ist gefuͤge·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse